Danmark har færrest brugere blandt de 15-24 årige i Norden Ved sammenligning med nationale tal fra andre nordiske lande ses, at Danmark i de fleste al- dersgrupper ligger højere end Færøerne og Norge, men i alle aldersgrupper lavere end Sverige og Island. Hos børn og unge mellem 15-24 år ligger Danmark lavest og hos børn under 15 år er det kun Norge, der ligger lavere. Island har, uanset køn og aldersgruppe, den højeste andel af personer med receptindløsninger på antidepressive lægemidler1 i 2016, jf. tabel 22. Andelen af børn i aldersgruppen 0-14 år med køb af antidepressive lægemidler udgør i alle lande 0,1 - 0,3 pct. med undtagelse af Island, hvor andelen er 2 pct. Hos de 15-24 årige er andelen omkring 3 pct. i Danmark, Norge og Færøerne, mens den i Sverige er dobbelt så høj (ca. 6 pct.) og i Island 4 gange så høj (12 pct.). De relative forskelle mellem landene udjævner sig med sti- gende alder. Der er flere kvinder end mænd med køb af antidepressive lægemidler på tværs af lande og al- dersgrupper med undtagelse af de 0-14 årige børn, hvor der i Norge og Island er en anelse flere drenge. Andelen af personer med receptindløsninger på antidepressive lægemidler stiger i alle lande med alderen og er højest blandt de 75+-årige. I Island har 19 pct. af mændene, 28 pct. af kvinderne og 24 pct. af alle 75+-årige haft mindst én receptindløsning på antidepressive læge- midler i 2016. I Danmark er de tilsvarende tal 13 pct. for mænd, 21 pct. for kvinder og 17 pct. for alle 75-årige. Den laveste andel blandt de 75+ årige, ses i Norge med 12 pct. Tallene fra Norge inkluderer dog ikke medicin givet på plejehjem.